CELEX: 62020CN0523
Language: hr
Date: 2020-10-19 00:00:00
Title: Predmet C-523/20: Zahtjev za prethodnu odluku koji je 19. listopada 2020. uputio Győri Törvényszék (Mađarska) – Koppány 2007 Zrt./Vas Megyei Kormányhivatal

25.1.2021   
            
            
               HR
            
            
               Službeni list Europske unije
            
            
               C 28/18
            
         
      Zahtjev za prethodnu odluku koji je 19. listopada 2020. uputio Győri Törvényszék (Mađarska) – Koppány 2007 Zrt./Vas Megyei Kormányhivatal
      (Predmet C-523/20)
      (2021/C 28/27)
      Jezik postupka: mađarski
      
         Sud koji je uputio zahtjev
      
      Győri Törvényszék
      
         Stranke glavnog postupka
      
      
         Tužitelj: Koppány 2007 Zrt.
      
         Tuženik: Vas Megyei Kormányhivatal
      
         Prethodna pitanja
      
      
                  1.
               
               
                  Treba li se izraz „zakonito borave” iz članka 1. Uredbe (EU) br. 1231/2010 (1) o proširenju primjene Uredbe (EZ) br. 883/2004 (2) i Uredbe (EZ) br. 987/2009 (3) na državljane trećih zemalja koji tim uredbama još nisu obuhvaćeni isključivo na temelju svog državljanstva tumačiti na način da se primjenjuje i na državljane trećih zemalja koji borave u državi članici o kojoj je riječ na temelju dozvole boravka i koji imaju potvrdu o mjestu smještaja koju je izdalo tijelo nadležno za strance?
               
            
                  2.
               
               
                  Obuhvaća li izraz „zakonito borave” državljane trećih zemalja čije je prijavljeno mjesto smještaja sjedište njihova poslodavca?
               
            
                  3.
               
               
                  Treba li se prilikom tumačenja izraza „zakonito borave” uzeti u obzir pojam „boravište” iz članka 1. točke (j) Uredbe (EZ) br. 883/2004 o koordinaciji sustava socijalne sigurnosti ili pojam „boravište” kako je definiran u nacionalnom zakonodavstvu države članice o kojoj je riječ?
               
            
                  4.
               
               
                  Na koji način treba shvatiti izraz „zakonito borave” prema ujednačenom tumačenju tog pojma u pravu Unije?
               
            
         (1)  Uredba (EU) br. 1231/2010 Europskog parlamenta i Vijeća od 24. studenoga 2010. o proširenju primjene Uredbe (EZ) br. 883/2004 i Uredbe (EZ) br. 987/2009 na državljane trećih zemalja koji tim uredbama još nisu obuhvaćeni isključivo na temelju svog državljanstva (SL 2010., L 344, str. 1.) (SL, posebno izdanje na hrvatskom jeziku, poglavlje 5., svezak 2., str. 261.)
      
         (2)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL 2004., L 166, str. 1.) (SL, posebno izdanje na hrvatskom jeziku, poglavlje 5., svezak 3., str. 160. i ispravak SL 2020., L 415, str. 88.)
      
         (3)  Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (SL 2009., L 284, str. 1.) (SL, posebno izdanje na hrvatskom jeziku, poglavlje 5., svezak 2., str. 171.)